
                                                                          Avizat Direcția Juridic - Contecios
                                                                          Prin raport de avizare nr. ________/____________


Raport de specialitate
privind atestarea inventarului bunurilor care alcătuiesc domeniul privat al Municipiului Drobeta Turnu Severin precum și modificarea Anexei nr. 1 la HCL nr. 21/1999

     Prin referatul de aprobare nr.________/___________Viceprimarul Municipiului Drobeta Turnu Severin, domnul Daniel Olimpiu Cîrjan, propune adoptarea unui proiect de hotărâre de consiliu local privind atestarea inventarului bunurilor care alcătuiesc domeniul privat al Municipiului Drobeta Turnu Severin precum și modificarea Anexei nr. 1 la H.C.L. nr. 21/1999.
1. Necesitatea și oportunitatea proiectului
	Potrivit Codului Administrativ autoritățile publice locale au obligația de a gestiona eficient bunurile aparținând unității administrativ teritoriale în vederea satisfacerii interesului public local.
	În acest scop, actul normativ precizat mai sus stabilește în sarcina autorității executive și deliberative obligația de a proceda la actualizarea inventarului bunurilor din domeniul public și privat. 
	O dimensiune a interesului public local o reprezintă obținerea de venituri la bugetul local prin una din modalitățile de exploatare a dreptului de proprietate publică și privată. Astfel, potrivit dispozițiilor art. 297 coroborat cu dispozițiile art. 362 din Codul administrativ, modalitățile de exploatare a dreptului de proprietate publică și privată sunt darea în administrare, concesionarea, închirierea și darea în folosință gratuită.
Pentru a putea uza de una din aceste modalități în ceea ce privește imobilele terenuri menționate în referatul de aprobare,  proprietatea privată a municipiului, raportat la faptul ca au survenit modificări respectiv alipiri sau dezmembrări ale acestora, precum și la dispozițiile art. 357 alin. 3 din OUG nr. 57/2019 care prevăd că actualizarea inventarului bunurilor care alcătuiesc domeniul privat al municipiului se realizează de către o comisie specială în termen de cel mult 90 de zile de la modificarea regimului juridic, apreciem că se impune adoptarea unei hotărâri de consiliu local privind actualizarea Anexei nr. 1 a HCL nr. 21/1999.

În speța de față este vorba despre:

1. [bookmark: _Hlk208992972]Terenuri situate în Drobeta Turnu Severin, localitatea Gura Văii:
· NC 60664 - Suprafață: 612 mp, Valoare inventar 91.408,32 lei
· NC 60665 - Suprafață: 612 mp, Valoare inventar 91.408,32 lei
· NC 60666 - Suprafață: 611 mp, Valoare inventar 91.244,89 lei

2. Teren situat în Drobeta Turnu Severin, strada Răscoala din 1907 nr. 28A:
· NC 71596 - Suprafață: 316 mp, Valoare inventar 52.634,31 lei

[bookmark: _Hlk173311585]	Prezentarea istoricului terenurilor mai sus menționate:

· Terenuri situate în Drobeta Turnu Severin, localitatea Gura Văii

Prin H.C.L. nr. 162/28.07.2011 privind modificarea anexei la H.C.L. nr. 21/1999 privind delimitarea domeniului public de interes local față de domeniul privat al Consiliului Local al municipiului Drobeta Turnu Severin, la punctul 7, a fost preluat în domeniul privat terenul în suprafață de 1835 mp, situat în Gura Văii, Zona blocuri BZ. 
Prin Actul de dezmembrare nr. 152/03.02.2014, pentru imobilul teren identificat cu NC 56478, autentificat de BIN Cosmin Alexandru Șerban – Drobeta Turnu Severin au fost înființate cărțile funciare nr. 60664 - 612 mp, având NC 60664, cu o valoare de inventar de 91.408,32 lei, nr. 60665 - 612 mp, având NC 60665, cu o valoare de inventar de 91.408,32 lei, respectiv nr. 60666 – 611 mp, având NC 60666, cu o valoare de inventar de 91.244,89 lei.

· [bookmark: _Hlk208997431]Teren situat în Drobeta Turnu Severin, strada Răscoala din 1907 nr. 28A

Prin H.C.L. nr. 107/28.06.2010 privind modificarea anexei la H.C.L. nr. 21/1999 privind delimitarea domeniului public de interes local față de domeniul privat al Consiliului Local al municipiului Drobeta Turnu Severin, la punctul 8, a fost preluat în domeniul privat terenul în suprafață de 781 mp, cu NC 55721 (NC vechi 1270), situat în strada Răscoalei nr. 28. Suprafața menționață a suferit următoarele operațiuni:
- prin Actul de dezmembrare nr. 1447/14.08.2024, autentificat de BIN Cosmin Alexandru Șerban – Drobeta Turnu Severin au fost înființate cărțile funciare nr, 71595 - 550 mp, cu NC 71595, respectiv nr. 71596 – 316 mp, cu NC 71596.
- în baza H.C.L. nr. 183/29.09.2010 privind aprobarea vânzării directe a suprafeței de 450 mp teren situat în str. Răscoalei nr. 28A, proprietate privată a municipiului Drobeta Turnu Severin, a fost încheiat Contractul de vânzare și Act de partaj nr. 1448/14.08.2024, autentificat de BIN Cosmin Alexandru Șerban – Drobeta Turnu Severin, privind înstrăinarea terenului în suprafață de 450 mp, având NC 71595, diferența de teren în suprafața de 100 mp este proprietate privată conform Contractului de vânzare – cumpărare nr. 7628/24.05.1994;
- terenul în suprafață de 316 mp, situat în Drobeta Turnu Severin, strada Răscoala din 1907 nr. 28A, a fost intabulat în Cartea funciară nr. 71596 cu NC 71596, cu o valoare de inventar de 52.634,31 lei;
	Diferența în minus de 15 mp, rezultă în urma actualizării informațiilor cadastrale în sensul introducerii geometriei terenului inițial cu NC 1270 - vechi și nou NC 55721 în baza de date Eterra prin actualizare din sistem local în sistem stereo 70 și de asemenea prin repoziționarea imobilului.

2.  Analiza  economico - financiară
       Actualizarea inventarului bunurilor care aparțin domeniului privat al Municipiului Drobeta Turnu Severin creează premisele demarării unor investiții bugetate prin diverse surse de finanțare care în mod cert vor contribui la crearea de noi locuri de muncă și la atragerea de venituri la bugetul local.

3.  Beneficiul pentru comunitate
Prin modificările propuse privind inventarul bunurilor din domeniul privat local, se are în vedere crearea de oportunități privind investițiile prin implementarea de noi proiecte fapt ce conduce la dezvoltarea economico-socială.

4.   Legalitatea 
Susținerea proiectului din punct de vedere legal este fundamentată pe dispozițiile art. 84, art. 129 alin. 1, alin. 2 lit. (c), art. 139 alin. 1, alin. 3 lit (g), art. 196 alin. 1 lit. (a) și ale art. 357 din O.U.G. nr. 57/05.07.2019 privind Codul administrativ.
În acest sens, în conformitate cu dispozițiile art. 136 alin. 8 lit. (b) din O.U.G. nr. 57/03.07.2019 privind Codul administrativ, a fost întocmit raportul de specialitate al Direcției Patrimoniu cu privire la atestarea inventarului bunurilor care alcătuiesc domeniul privat al Municipiului Drobeta Turnu Severin prin delimitarea domeniului privat față de domeniul public de interes local al municipiului.
	Proiectul de hotărâre cu întreaga documentație va fi supus spre dezbatere și aprobare în ședința Consiliului Local al Municipiului Drobeta Turnu Severin.


           Director,                 					Șef Serviciu Administrare Terenuri,     
       Radu Lăpădat                      						Felix Nuhaiu  	



	Direcția Arhitect Șef,             						Inspector,                                                                         
   Șef Serviciu Urbanism _____________                                        Valentin Zimța

   Șef Serviciu Cadastru  _____________	

